钦定古今图书集成/历象汇编/岁功典/第060卷 > 念奴娇〈秋日牡丹〉 彭泰翁
## 钦定古今图书集成/历象汇编/岁功典/第060卷 > 念奴娇〈秋日牡丹〉 彭泰翁

“九华惊觉，又偷承恩露，羞匀春色。”岸蓼汀𬞟成色界，
未必天香人识。粉涴脂凝，霜销雾薄，娇颤浑无力。黄
昏月掩，山城那更闻笛。　应是未了尘缘，重来迟暮，
草草西风客。莺燕无情庭院悄，愁满阑干苔积。宫锦
尊前，霓裳月下，梦亦无消息。嫣然一笑，江南如此风
月。